text: Нови аксесоари за Samsung Galaxy S5 - заден капак с възможност за безжично зареждане, калъф с допълнителна батерия | SetCombG.com
  SetCombG.com > Новини > Хардуер > Смартфони > Нови аксесоари за Samsung Galaxy S5 - заден капак с възможност за безжично зареждане, калъф с допълнителна батерия
  Нови аксесоари за Samsung Galaxy S5 - заден капак с възможност за безжично зареждане, калъф с допълнителна батерия
  07.4.2014 г. 08:31 ч. Кристиан Димитров
  Няколко дни преди началото на продажбите на новия флагман сред смартфоните на южнокорейския гигант - Samsung Galaxy S5, компанията анонсира няколко интересни аксесоара за него.
  Първият от тях е заден капак за смартфона, който се предлага в бял или черен цвят, замества стандартния капак и позволява безжично зареждане по стандарта Qi. Монтажът е елементарен - просто махате стария заден панел и слагате новия...
  Цената, на която се предлага Qi панелът е $30.
  Вторият интересен нов аксесоар е комбинацията от заден панел и калъф S-View Flip Cover. Той е направен така, че и в затворено състояние да имате достъп до част от екрана, на която се изобразява важна информация за статус, пропуснати повиквания и съобщения и отново осигурява безжично Qi зареждане.
  Цената на S-View Flip Cover е $70, а предлаганите цветове са отново черен и бял.
  За тези, които не държат да се възползват от безжично Qi зареждане, калъфът е предвиден калъф S-View FlipCase на цена от $50. Тук цветовата гама е богата - освен черен и бял, ще можем да се обзаведем със зелен или розов в две различни тоналности.
  Друг официален калъф за Samsung Galaxy S5, който ще се появи на пазара е Flip Wallet Cover, който е оборудван с допълнителна батерия с капоацитет 2800 mAh и джобче за кредитни карти. Цената му ще е $40.
  Аксесоари колкото искаш, остава да си купим по един Samsung Galaxy S5 и да решим дилемата кой калъф е най-подходящия за нас. :)
  Източник: Phone Arena
  #Samsung #Galaxy S5 #калъф #Qi #S-View Flip Cover #S-View FlipCase #Flip Wallet Cover
  Qi Wireless Charger - незаменим аксесоар, който улеснява зареждането на смартфона ви и щади порта му. Комфорт и удобство на ниска цена - запознайте се с различните модели и изберете най-добрия за вас...